Aarne Ruus

Aarne Ruus (28. juuli 1909 – 7. detsember 1968) oli eesti näitleja.

1930. aastal lõpetas ta Tallinna Õpetajate Seminari ja töötas mitu aastat kooliõpetajana.

Näitlemist alustas noorukina, tegi kaasa Tallinna Draamateatri ja Töölisteatri lavastustes. 1941. aastal lõpetas Tallinna Konservatooriumi Riikliku Lavakunstikooli. Aastatel 1941–1944 ja 1946–1951 oli Tallinna Riikliku Draamateatri näitleja, näitejuht ning vahepeal ka muusikaala juhataja, 1944–1946 Eesti Riikliku Noorsooteatri näitleja ja näitejuht. Näitlejatöö kõrvalt töötas Eesti Riiklikus Teatriinstituudis lavakõne õppejõuna.

1951. aastal töötas lühemat aega Lõuna-Eesti Teatri peanäitejuhina. Aastatel 1952–1968 töötas ta Eesti Raadio näitejuhina.Aarne Ruus (nekroloog). Sirp ja Vasar, 13. detsember 1968 

Ta on maetud Tallinna Metsakalmistule.Kalmistute register HAUDI

Tunnustus
1967 Eesti NSV teeneline kunstitegelane

Isiklikku
Tema poeg oli Jaan Ruus.

Viited

Välislingid
ERR arhiiv. Aarne Ruus 50-aastane

Kategooria:Eesti Draamateatri näitlejad
Kategooria:Lõuna-Eesti Teatri koosseis
Kategooria:Eesti NSV teenelised kunstitegelased
Kategooria:Metsakalmistule maetud
Kategooria:Sündinud 1909
Kategooria:Surnud 1968